Tržni centri se otvaraju iduće sedmice

Član Kriznog štaba Federalnog ministarstva zdravstva i pomoćnik ministra za javno zdravlje Goran Čerkez izjavio je danas u obraćanju javnosti da su u protekla 24 u FBiH zabilježena dva nova slučaja zaraze koronavirusom od 632 testiranih.

Precizirao je kako je dosad testirano 28.399 osoba od kojih je 1.006 bilo pozitivno na koronavirus.

-Danas imamo svega 26 hospitaliziranih pacijenata od kojih nijedan nije na respiratoru – rekao je Čerkez.

Istaknuo je kako su se u posljednja 24 sata 22 pacijenta oporavila od koronavirusa, što ukupan broj oporavljenih povećava na 804.

Čerkez je podsjetio da je u FBiH dosad zabilježeno 37 smrtnih slučajeva od koronavirusa.

-Mjere uvedene za suzbijanje širenja zaraze su dale puni učinak i u idućem vremenu je na svakom pojedincu odgovornost da se i dalje pridržava mjera osobne zaštite – naglasio je Čerkez.

Potcrtao je da je preporuka Stožera da ova školska i akademska godina bude završena putem interneta, a da bi tržni centri trebali biti otvoreni između 24. i 28. svibanj.